**ŠPORTSKA ZAJEDNICA GRADA METKOVIĆA**

**JAVNI POZIV**

ZA PREDLAGANJE PROGRAMA JAVNIH POTREBA U SPORTU GRADA METKOVIĆA ZA 2022. GODINU

Upute za prijavitelje

Datum objave Poziva: 05. siječnja 2022.

Rok za dostavu prijava: 04. veljače 2022.

**1. JAVNI POZIV ZA PREDLAGANJE PROGRAMA JAVNIH POTREBA U SPORTU GRADA METKOVIĆA ZA 2022. GODINU**

* 1. CILJEVI I PRIORITETI POZIVA ZA DODJELU SREDSTAVA

Natječajni postupak provodi se u skladu sa Zakonom o sportu („Narodne novine“ broj 71/06, 150/08, 124/10, 124/11, 86/12, 94/13, 85/15, 19/16, 98/19, 47/20 i 77/20), Zakonom o udrugama („Narodne novine“ broj 74/14, 70/17 i 98/19), Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15).

Cilj Programa javnih potreba u sportu je ostvarenje programa udruga u sportu s područja Grada Metkovića usmjerenih na razvoju sporta, očuvanje i unapređenje kvalitete, te provođenje sportskih programa.

Sredstva za financiranje provedbe programa u sportu osiguravaju se u Proračunu Grada Metkovića.

**Prioritetna područja za dodjelu sredstava**:

* sportska priprema, treninzi i natjecanja sportaša u sportskim klubovima
* organiziranje tradicionalnih i prigodnih sportskih priredbi i manifestacija

1.2. PLANIRANI IZNOSI I UKUPNA VRIJEDNOST POZIVA

Za financiranje projekata u okviru ovog Poziva,kao i za redovno funkcioniranje rada Športske zajednice grada Metkovića, raspoloživ je iznos od 3,333.000,00 kuna.

Programi se mogu financirati u 100% iznosu ukupnih prihvatljivih troškova, pri čemu potencijalni prijavitelji i partneri nisu dužni osigurati sufinanciranje iz vlastitih sredstva.

**2. FORMALNI UVJETI POZIVA**

2.1. Prihvatljivi prijavitelji: tko može podnijeti prijavu?

Pravo podnošenja prijava programa po ovom pozivu imaju udruge u sportu sa sjedištem na području Grada Metkovića čiji su ciljevi i djelatnost usmjereni ka zadovoljenju javnih potreba građana Grada Metkovića u području sporta, a kojima temeljna svrha nije stjecanje dobiti i čije aktivnosti ne predstavljaju gospodarsku djelatnost u sportu, koji ispunjavaju uvjete:

* da je udruga uredno upisana u Registar udruga Republike Hrvatske ,
* da je udruga upisana u Registar neprofitnih organizacija pri Ministarstvu financija,
* da je upisana u Registar sportskih djelatnosti,
* da se udruga svojim statutom opredijelila za obavljanje djelatnosti i aktivnosti koje su predmet financiranja i kojima promiče uvjerenja i ciljeve koji nisu u suprotnosti s Ustavom i zakonom,
* program aktivnost, koji prijave na javni poziv, bude ocijenjen kao značajan za razvoj civilnoga društva i zadovoljenje javnih potreba Grada,
* da je udruga ispunila obveze iz svih prethodno sklopljenih ugovora o financiranju iz javnih izvora,
* nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Grada;
* da se protiv Korisnika, odnosno osobe ovlaštene za zastupanje i voditelja programa ne vodi kazneni postupak i nije pravomoćno osuđen za prekršaje ili kaznena djela definirana Uredbom;
* da vodi transparentno financijsko poslovanje u skladu s propisima o neprofitnom računovodstvu,
* imaju zadovoljavajuće organizacijske kapacitete i ljudske resurse za provedbu programa ili projekta,
* uredno predaju sva izvješća,
* da su članovi Športske zajednice Grada Metkovića.

2.2 Prihvatljivi partneri na programu

Prijavitelji mogu realizirati program samostalno ili u partnerstvu. Partnerstvo na programu nije obvezno prema ovom Pozivu. Programske aktivnosti partnera moraju biti jasno specificirane u prijavi. Prijavljuje se jedan zajednički program i jedan proračun bez obzira na vrstu i broj partnera u provedbi. Partnerstvo se dokazuje pojedinačnom Izjavom o partnerstvu, potpisanom i ovjerenom od strane nositelja programa i svakog partnera (priložiti onoliko izjava, u izvorniku, koliko ima partnera u programu). Ugovor o financijskoj potpori zaključit će se s nositeljem programa koji je ujedno odgovoran za provedbu, namjensko trošenje odobrenih sredstava i redovito izvještavanje.

2.3 Prihvatljive aktivnosti koje će se financirati putem Poziva

**Vremensko razdoblje za prijavu programa po ovom Pozivu je od 05. siječnja 2022. zaključno s 04. veljače 2022. godine.**

Sredstvima ovog Poziva mogu se financirati samo stvarni i prihvatljivi troškovi, nastali provođenjem programa u vremenskom razdoblju do 31. prosinca 2022. godine.

2.4 Prihvatljivi troškovi koji će se financirati putem Poziva

Prihvatljivi troškovi su troškovi koje je imao korisnik financiranja, a koji ispunjavaju sve slijedeće kriterije:

* nastali su za vrijeme razdoblja provedbe programa u skladu s ugovorom, osim troškova koji se odnose na završne izvještaje, troškova revizije i troškova vrednovanja, a plaćeni su do datuma odobravanja završnog izvještaja. Postupci javne nabave za robe, usluge ili radove mogu započeti prije početka provedbenog razdoblja, ali ugovori ne mogu biti sklopljeni prije prvog dana razdoblja provedbe ugovora;
* moraju biti navedeni u ukupnom predviđenom proračunu programa,
* nužni su za provođenje programa koji je predmetom dodjele financijskih sredstava,
* mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija,
* trebaju biti umjereni, opravdani i usuglašeni sa zahtjevima racionalnog financijskog upravljanja, osobito u odnosu na štedljivost i učinkovitost.

Pod prihvatljivim izravnim troškovima smatraju se slijedeći troškovi:

* troškovi zaposlenika angažiranih na programu koji odgovaraju stvarnim izdacima za plaće te porezima i doprinosima iz plaće i drugim troškovima vezanim uz plaću, sukladno odredbama ovog Pravilnika i Uredbe;
* putni troškovi i troškovi dnevnica za zaposlenike i druge osobe koje sudjeluju u programu, pod uvjetom da su u skladu s pravilima o visini iznosa za takve naknade za korisnike koji se financiraju iz sredstava državnog proračuna;
* troškovi kupnje ili iznajmljivanja opreme i materijala (novih ili rabljenih) namijenjenih isključivo za program , te troškovi usluga pod uvjetom da su u skladu s tržišnim cijenama;
* troškovi potrošne robe;
* troškovi podugovaranja;
* troškovi koji izravno proistječu iz zahtjeva ugovora uključujući troškove financijskih usluga (informiranje, vrednovanje konkretno povezano s projektom, revizija, umnožavanje, osiguranje, itd.).

Osim izravnih, korisniku sredstava se može odobriti i pokrivanje dijela neizravnih troškova kao što su: energija, voda, uredski materijal, sitan inventar, telefon, pošta i drugi indirektni troškovi koji nisu povezani s provedbom programa, u maksimalnom iznosu do 30% ukupnog odobrenog iznosa financiranja iz proračuna Grada.

2.5 Neprihvatljivi troškovi

U neprihvatljive troškove spadaju:

* dugovi i stavke za pokrivanje gubitaka ili dugova;
* dospjele kamate;
* stavke koje se već financiraju iz javnih izvora;
* kupovina zemljišta ili građevina, osim kada je to nužno za izravno provođenje projekta/programa, kada se vlasništvo mora prenijeti na udrugu i/ili partnere najkasnije po završetku projekta/programa;
* gubitci na tečajnim razlikama;
* zajmovi trećim stranama;
* troškovi reprezentacije, hrane i pića (osim kad su neophodni za provedbu aktivnosti

kada se mogu priznati kao prihvatljiv trošak);

* troškovi smještaja (osim ako su neposredno povezani za provedbu aktivnosti programa kada se mogu priznati kao prihvatljiv trošak),

1. **POSTUPAK PRIJAVE**

U ovom odjeljku donosimo informacije o sadržaju obveznih obrazaca, o tome gdje i na koji način poslati prijavu, kao i informacije o rokovima za prijavu te kontaktima za upite u slučaju da imate dodatna pitanja vezana za provedbu Poziva.

Svi prijavitelji moraju svoj program prijaviti na propisanim obrascima.

**Prijava se smatra potpunom ukoliko sadrži sve prijavne obrasce i obvezne priloge.**

**Prijava programa mora sadržavati:**

1. Obrazac opisa programa
2. Obrazac proračuna programa
3. Obrazac izjave o nepostojanju dvostrukog financiranja
4. Obrazac izjave o partnerstvu - priložiti onoliko izjava koliko ima partnera na programu (ako je primjenjivo),

5. Izvadak iz Registra udruga RH ,

6. Izvadak iz Registra neprofitnih organizacija koje vodi Ministarstvo financija,

7. Dokaz o upisu u Registar sportskih djelatnosti,

8. Izjava osobe ovlaštene za zastupanje prijavitelja da udruga vodi transparentno financijsko

poslovanje i da je ispunila obveze iz svih prethodno sklopljenih ugovora o financiranju iz

proračuna Grada Metkovića,

9. Dokaz da nemaju dugovanja s osnove plaćanja doprinosa za mirovinsko i zdravstveno

osiguranje i plaćanje poreza te drugih davanja prema državnom proračunu i proračunu

Grada Metkovića, Potvrda Ministarstva financija/Porezne uprave o stanju javnog dugovanja,

10. Dokaz da se protiv prijavitelja, odnosno osobe ovlaštene za zastupanje programa ne vodi

kazneni postupak te da nije pravomoćno osuđen za kaznena djela i prekršajna djela

definirana Uredbom o kriterijima, mjerilima i postupcima financiranja i ugovaranja programa

i projekata od interesa za opće dobro koje provode udruge, dokazuje uvjerenjem

nadležnog suda, ne starijem od 6 mjeseci,

3.1 Sadržaj opisnog obrasca

Opisni obrazac programa dio je obvezne dokumentacije. Sadrži podatke o prijavitelju, partnerima te sadržaju programa koji se predlaže za financiranje. Obrasci u kojima nedostaju podaci vezani uz sadržaj programa neće biti uzeti u razmatranje. Obrazac je potrebno ispuniti na računalu, rukom ispisan neće biti uzet u razmatranje.

3.2. Sadržaj obrasca proračuna

Obrazac proračuna dio je obvezne dokumentacije. Ispunjava se na hrvatskom jeziku i sadrži podatke o svim izravnim i neizravnim troškovima programa, kao i o bespovratnim sredstvima koja se traže od davatelja.

Prijava u kojima nedostaje obrazac proračuna neće biti uzeta u razmatranje, kao ni prijava u kojoj obrazac proračuna nije u potpunosti ispunjen.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

3.3 Gdje i kako poslati prijavu?

Prijava sadržava obvezne obrasce vlastoručno potpisane od strane osobe ovlaštene za zastupanje, i ovjerene službenim pečatom organizacije.

Prijave se dostavljaju isključivo na propisanim obrascima, vlastoručno potpisane od strane osobe ovlaštene za zastupanje, i ovjerene službenim pečatom organizacije koji se zajedno s Uputama za prijavitelje dostavljaju udrugama,članicama ŠZGM.

Natječajna dokumentacija se predaje u zatvorenoj omotnici koja na vanjskoj strani mora sadržavati puni naziv i adresu podnositelja prijave, preporučenom pošiljkom ili neposrednom predajom tajniku ŠZGM na slijedeću adresu:

ŠPORTSKA ZAJEDNICA GRADA METKOVIĆA

Sportska 1

20350 Metković

uz naznaku

„Prijedlog programa javnih potreba u sportu Grada Metkovića za 2022.godinu*. –* ne otvarati*“*

3.4 Rok za slanje prijave

Rok za prijavu na Poziv jeod **05. siječnja do 04. veljače 2022. godine.**

Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na Poziv. U slučaju da je prijava dostavljena osobno u pisarnicu, prijavitelju će biti izdana potvrda o točnom vremenu prijama pošiljke. Zakašnjele, nepotpune ili na drugi način podnesene prijave protivno uvjetima iz ovog Poziva neće se razmatrati.

3.5 Kome se obratiti ako imate pitanja?

Sva pitanja vezana uz ovaj Poziv mogu se postaviti isključivo elektroničkim putem, slanjem upita na adresu elektronske pošte: szgmtk@gmail.com

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

**4. PROCJENA PRIJAVA I DONOŠENJE ODLUKE O DODJELI SREDSTAVA**

Sve pristigle i zaprimljene prijave proći će kroz sljedeću proceduru:

**(A) PREGLED PRIJAVA U ODNOSU NA PROPISANE UVJETE POZIVA**

Sukladno uvjetima Poziva Povjerenstvo za provjeru propisanih uvjeta poziva koje imenuje Športska zajednica Grada Metkovića pristupa otvaranju pristiglih prijava te se pregledava ispunjavaju li svi pristigli projekti/programi formalne uvjete u skladu s uvjetima navedenim u objavljenom Pozivu i Uputi za prijavitelje, odnosno je li priložena sva tražena natječajna dokumentacija kako je to navedeno u Pozivu te na propisanim obrascima, kao i jesu li prijave pristigle u roku. Nakon provjere svih pristiglih i zaprimljenih prijava u odnosu na propisane uvjete Poziva, izrađuje se popis svih prijavitelja koji su zadovoljili propisane uvjete, čije se prijave upućuju na procjenu kvalitete Povjerenstvu za ocjenjivanje programa/projekata.

Svi prijavitelji čije prijave budu odbijene iz razloga ne ispunjavanja propisanih uvjeta, o toj činjenici moraju biti obaviještene u roku od najviše osam dana od dana donošenja odluke, nakon čega imaju narednih osam dana od dana prijema obavijesti, podnijeti prigovor Povjerenstvu za prigovor koje će u roku od tri dana od primitka prigovora odlučiti o istome.

**(B) PROCJENA PRIJAVA KOJE SU ZADOVOLJILE PROPISANE UVJETE POZIVA**

Povjerenstvo za ocjenjivanje koje imenuje Športska zajednica Grada Metkovića razmatra i ocjenjuje prijave koje su ispunile formalne uvjete natječaja sukladno kriterijima koji su propisani uputama za prijavitelje te daje prijedlog za odobravanje financijskih sredstava za programe ili projekte, o kojem, uzimajući u obzir sve činjenice, odlučuje Športska zajednica Grada Metkovića.

Nakon donošenja odluke o programima ili projektima kojima su odobrena financijska sredstva, javno će se objaviti rezultati natječaja s podacima o udrugama, programima ili projektima kojima su odobrena sredstva i iznosima odobrenih sredstava financiranja.

Udrugama koje su nezadovoljne odlukom o dodjeli financijskih sredstava omogućiti će se pravo na prigovor.

Prigovor se ne može podnijeti na odluku o neodobravanju sredstava ili visini dodijeljenih sredstava.

Prigovor se podnosi Športskoj zajednici Grada Metkovića u pisanom obliku, u roku od 8 dana od dana dostave pisane obavijesti o rezultatima natječaja, a odluku po prigovoru, uzimajući u obzir sve činjenice donosi Upravni odbor Športske zajednice Grada Metkovića.

Rok za donošenje odluke po prigovoru je osam dana od dana primitka prigovora.

Ocjenjivanje, odnosno procjena kvalitete/vrijednosti programa bodovat će se temeljem kriterija Športske zajednice Grada Metkovića za vrednovanje programa u sportu.

4.1 Ugovaranje provedbe programa/projekta

Grad Metković će ukupna sredstva za financiranje programa sportskih udruga dodijeljenih po

ovom Javnom pozivu, doznačiti Športskoj zajednici Grada Metkovića, prema dogovorenoj dinamici, a Športska zajednica Grada Metkovića će sa svakim krajnjim korisnikom sredstava (prijaviteljima čiji će programi biti financirani) potpisati ugovor kojim će regulirati prava i obveze potpisnika najkasnije 30 dana od dana donošenja odluke o financiranju programa.

**5. POPIS OBJAVLJENE NATJEČAJNE DOKUMENTACIJE**

1. Javni poziv,
2. Upute za prijavitelje,
3. Obrazac opisa programa ili projekta,
4. Obrazac proračuna programa ili projekta
5. Obrazac izjave o nepostojanju dvostrukog financiranja
6. Obrazac izjave o partnerstvu (ako je primjenjivo)